**Uredba (EU) br. 1303/2013, čl.68.1(b)**

**METODOLOGIJA OBRAČUNA NEIZRAVNIH TROŠKOVA**

**Temeljem Uredbe (EU) br. 1303/2013, čl.68.1(b)** preporučuje se primjena metodologije obračuna neizravnih troškova - Fiksna stopa za izračun neizravnih troškova do visine od 15% prihvatljivih izravnih troškova osoblja.

**Preporučuje se primjena** za sve specifične ciljeve gdje projekt izravno provodi korisnik što podrazumijeva postojanje troškova osoblja.

Uredba (EU) br. 1303/2013 (Članak 68. (1) (b). ) predviđa izračun **neizravnih** troškova primjenom fiksne stope do visine od **15% prihvatljivih izravnih troškova osoblja**.

***Kod primjene ove metode, prijavitelj poduzima sljedeće korake:***

***Korak 1.***Utvrditi kategorije **prihvatljivih (**Vidjeti opće zahtjeve navedene u članku 126. Financijske uredbe (br. 966/2012) i članku 5. Pravilnika o prihvatljivosti izdataka (NN 143/2014) **izravnih** (Troškovi koji su izravno povezivi s pojedinom aktivnošću subjekta, za koje se može jasno pokazati povezanost s tom pojedinom aktivnošću (primjerice, putem evidencije vremena) troškova **osoblja** za projekte.

Kategorije troškova koje služe kao temelj za izračun fiksne stope, odnosno na osnovu kojih se računa postotak neizravnih troškova, su kako slijedi.

**Prihvatljivi izravni troškovi osoblja:**

1. Prihvatljivi izravni troškovi osoblja su prihvatljivi izravni troškovi koji mogu:

 - uključivati plaće, poreze, doprinose za mirovinsko i obavezno zdravstveno osiguranje, materijalna prava ako je primjenjivo te ostale troškove koji su uključeni u naknade **za osoblje dodijeljeno projektu** (zaposleno na neodređeno i/ili određeno vrijeme)**, uključujući osoblje privremeno zaposleno** na određeno vrijeme /**privremeno angažirano na određeno vrijeme** za potrebe rada na projektu, a koje proizlaze iz pravnog okvira za državne i javne službenike odnosno pravnog okvira kojim se uređuje područje radnih odnosa odnosno pravnog okvira kojim se uređuju obvezno pravni odnosi (Troškovi ugovora o uslugama, ukoliko su potpisani s pravnim subjektom, ne uključuju se u izravne troškove osoblja. Ugovori s vanjskim suradnicima prihvatljivi su onda kada takav ugovor nije potpisan u okviru postupka javne nabave.) , pri čemu davanja iz točke 1. moraju biti u skladu s uobičajenom visinom istovrsnih naknada korisnika. Navedeni troškovi moraju biti iznosom dosljedni i ujednačeni za iste vrste poslova ili zahtijevanu stručnost osoblja.

1. Naknada za osoblje s punim radnim vremenom i osoblje s nepunim radnim vremenom može se uključiti u izravne troškove osoblja; za osoblje s punim radnim vremenom koje radi isključivo (100%) na projektu, nije potrebno bilježenje vremena, dok je za osoblje s nepunim radnim vremenom potrebno bilježiti stvarni broj sati koji su odrađeni u okviru projekta, putem sustava za evidenciju radnog vremena koja se uobičajeno primjenjuje.

U slučaju kada je uključeno osoblje s nepunim radnim vremenom, određuje se minimalni postotak vremena koje osoblje mora utrošiti za rad na projektu, kako bi se izbjegao prekomjeran broj osoblja koje radi na projektu, a pritom pruža minimalan doprinos (primjerice, samo osoblje s nepunim radnim vremenom koje je uključeno u projekt na 50% i više od ukupnih standardnih radnih sati u određenom vremenskom razdoblju (npr. mjesecu) može biti prijavljeno kao prihvatljivo).

1. Prihvatljivi izravni troškovi osoblja mogu se koristiti isključivo za financiranje osoblja koje je izravno uključeno u provedbu projekta, poput voditelja projekta, financijskog voditelja projekta/ računovođe, stručnjaka za javnu nabavu itd.

***Korak 2.***Utvrditi **neizravne troškove** projekta.

**Neizravni troškovi** korisničke institucije, koji se mogu nadoknađivati na osnovu fiksne stope od 15% mogu uključivati:

Neizravni troškovi (troškovi najma prostora, režijski troškovi koji uključuju grijanje/hlađenje, struju, vodu, odvoz otpada i telekomunikacije) nastali izravno kao posljedica provedbe istraživačkog projekta kod prijavitelj/partner izračunavaju se primjenom fiksne stope od 15% prihvatljivih izravnih troškova osoblja bez potrebe da se vrši računanje radi utvrđivanja važeće stope, sukladno članku 68. Stavku 1. (b) Uredbe (EU) br. 1303/2013 (U skladu s člankom 68 (b) Uredbe EU 1303/2013.

Korisnik će koristiti pojednostavljenu metodu izračuna neizravnih troškova primjenom fiksne stope, koja iznosi maksimalno 15% od ukupnih dozvoljenih izravnih troškova osoblja (kategorija troškova: „Rashodi za zaposlene“ u Prijavnom obrascu A) na način utvrđen u stavku 1) ove točke.

Neće biti dozvoljeni pojedinačni troškovi potrošnog uredskog materijala i uredske opreme, pojedinačni režijski troškovi (npr. grijanje/hlađenje, struja, voda, odvoz otpada, telekomunikacije, i sl.) te troškovi održavanja uredskih prostora (zakonom propisani periodični pregledi, zamjena istrošenih materijala i elemenata, periodični i izvanredni radovi i popravci).

***Korak 3.*** Utvrditi formulu za računanje **fiksne stope od 15% i ukupnih prihvatljivih troškova projekta.**

1. Svi prihvatljivi izravni troškovi osoblja, koji će se koristiti kao osnova za izračun neizravnih troškova, se zbrajaju (ukupno „X“ HRK)
2. 15% od “X” računa se kako bi se odredio iznos neizravnih troškova osoblja („XX” HRK)
3. Svi ostali prihvatljivi izravni troškovi (Primjerice: nabava usluga/roba/radova, , informiranje i promidžba itd.) se zbrajaju (u iznosu od “XXX” HRK)
4. Ukupni prihvatljivi troškovi projekta zbrajaju se: “X”+”XX”+”XXX”